**DOM ZA STARIJE OSOBE DUBRAVA - ZAGREB**

ZAGREB, Milovana Gavazzija 26

**Rkp broj: 08043**

**Šifra djelatnosti: 8730**

**Razina: 31**

U Zagrebu, 9. 7. 2024.

BILJEŠKE UZ FINANCIJSKI IZVJEŠTAJ ZA RAZDOBLJE

1. 1. - 30. 6. 2024.

Dom za starije osobe Dubrava – Zagreb, Milovana Gavazzija 26, osnovan je Odlukom Skupštine grada Zagreba i počeo je s radom 1969. Dom ima podružnicu u Markuševcu, na lokaciji Štefanovec 170. Dom ima kapacitet za smještaj 131 korisnika. Podružnica u Markuševcu ima kapacitet za 92 korisnika.

Radi obavljanja djelatnosti Doma organiziraju se sljedeće organizacijske jedinice, i to:

**Dom za starije osobe Dubrava – Zagreb, sjedište, lokacija Milovana Gavazzija 26**

1. Odjel socijalnog rada i izvaninstitucijskih usluga

2. Odjel zdravstvene njege i brige o zdravlju

3. Odjel pomoćno-tehničkih poslova

4. Odjel prehrane

5. Odjel općih i financijskih poslova

**Dom za starije osobe Dubrava – Zagreb, Podružnica Markuševec, na lokaciji Štefanovec 170**

 1. Odjel socijalnog rada i izvaninstitucijskih usluga

 2. Odjel zdravstvene njege i brige o zdravlju

 3. Odjel prehrane i pomoćno-tehničkih poslova

**Prostor Doma sastoji se od 1900 m²**stambenog prostora**,  950 m²** prostora jedinice za pojačanu njegu **i 1650 m²**ostalog prostora te ima **51 jednokrevetnu i 12 dvokrevetnih soba na stambenom dijelu i 25 jednokrevetnih i 12 dvokrevetnih na jedinici za pojačanu njegu.**

Osim usluge smještaja za starije osobe, Dom Dubrava provodi i program i aktivnosti projekta Gerontološki centar koji je prvenstveno namijenjen starijim osobama koje nisu uključene u sustav institucijskog zbrinjavanja. Projekt omogućava besplatno korištenje niza socijalnih usluga, što im omogućava veću uključenost i poboljšanje sadržaja života osobama starije životne dobi. Podružnica ima 36 jednokrevetnih i 28 dvokrevetnih soba.

***Bilješke uz izvještaj o prihodima i rashodima, primicima i izdacima***

U obrascu PR-RAS pored iznosa planiranih Odlukom o minimalnim financijskim standardima za decentralizirano financiranje domova za starije osobe u 2024. godini, pribrojeni su prihodi i rashodi na račune iz računskog plana obrasca PR-RAS za rad Gerontološkog centra u 2024. godini kao i prihodi i rashodi od usluga pomoći i njege u kući temeljem ugovora s Gradskim uredom za socijalnu zaštitu, zdravstvo, branitelje i osobe s invaliditetom za 2024. godinu.

Prihodi na računima skupine 63 ostvareni su u iznosu od 5.400,00 €, prihodi na računima skupine 65 i 66 ostvareni su u iznosu od 780.425,46 € i u usporedbi sa prethodnom godinom veći su su za 72%, a rezultat je povećanje prihoda od opskrbnina i donacija.

Prihodi iz proračuna (Grad Zagreb) računi skupine 67 ostvareni su u iznosu od 807.589,33 € i veći su za 173%. Navedeni prihodi sastoje se od prihoda iz proračuna za financiranje rashoda poslovanja za decentralizaciju funkcija prema odluci o minimalnim standardima, pojačani standard te prihoda za financiranje rada Gerontološkog centra.

Sveukupni prihodi poslovanja ostvareni su u iznosu 1.593.414,79 € i veći su za 113% od prihoda za isto razdoblje prethodne godine.

Sveukupni rashodi ostvareni su u iznosu 1.837.589,21 € i u usporedbi s istim razdobljem prethodne godine veći su za 119% .

Rashodi poslovanja su detaljnije prikazani prema analitičkim računima, a kretanja osnovnih grupa rashoda prema planiranim i ostvarenim su sljedeća:

* **skupina računa 31** – rashodi za zaposlene iznose 1.378.819,31 € te su veći za 143% u odnosu na isto razdoblje prethodne godine zbog povećanja osnovice plaće te povećanja ostalih rashoda za zaposlene.
* **skupina računa 32** – materijalni rashodi iznose 410.459,77 € te su u usporedbi za isto razdoblje prethodne godine veći 64% zbog povećanja rashoda materijala i sirovina.
* **skupina računa 34** – financijski rashodi su usluge banaka za vođenje računa i ostali financijski rashodi koji su ostvareni u iznosu 896,03 € i manji su za 36% u odnosu na isto razdoblje prethodne godine
* **skupina računa 37** – rashodi za džeparac korisnika i ostale naknade ostvareni su u iznosu od 27.993,77 € i veći su za 40% u odnosu na isto razdoblje prethodne godine

Sveukupni prihodi poslovanja ostvareni u iznosu 1.593.414.,79 € te sveukupni rashodi ostvareni u iznosu 1.837.589,21 € daju rezultat poslovanja za razdoblje 1. 1. - 30. 6. 2023. manjak prihoda od 244.174,42 €, s prenesenim viškom prihoda iz prethodnog razdoblja isto daje rezultat poslovanja za razdoblje od 1. 1. do 30. 6. 2024. od -102.666,87 €, odnosno manjak prihoda poslovanja.

|  |  |  |  |
| --- | --- | --- | --- |
|  |  |  |  |

***Bilješke uz izvještaj o obvezama***

Stanje obveza na kraju razdoblja iznosi 195.037,23 €, od čega se najveći dio odnosi na obveze za materijalne rashode 86.011,00 €, obveze za naknade građanima 18.038,40 €, obveze za financijske rashode 62,47 €. Nedospjele obveze iznose 90.925,36 €.

|  |  |  |
| --- | --- | --- |
|  |  |  |

Voditeljica Odjela općih i financijskih poslova: Ravnateljica:

Sanja Topić, univ. mag. oec. Jelena Mihelj, mag. soc. rada